Diari Oficial de la Generalitat Valenciana


Sumari del DOGV 2900, del 31-12-1996 (1996/840445)

RESOLUCIÓ de 29 de novembre de 1996, de la Conselleria de Sanitat i Consum, per la qual es modifica l'Ordre de 5 de setembre de 1994, de la Conselleria de Sanitat i Consum, per la qual es regula el transport no concertat d'usuaris del Servei Valencià de Salut i dietes d'hostalatge i de manutenció, en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/1996/11/29/(1)/dof/vci/html**

### Dades del document

Número de DOGV
:   2900

Data del DOGV
:   31-12-1996

Secció del DOGV
:   DISPOSICIONS GENERALS

Número del document
:   1996/840445


Data del document
:   29-11-1996

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIÓ de 29 de novembre de 1996, de la Conselleria de Sanitat i Consum, per la qual es modifica l'Ordre de 5 de setembre de 1994, de la Conselleria de Sanitat i Consum, per la qual es regula el transport no concertat d'usuaris del Servei Valencià de Salut i dietes d'hostalatge i de manutenció, en l'àmbit de la Comunitat Valenciana.  
Vista l'Ordre de 5 de setembre de 1994 (DOGV de 23.09.94), de la Conselleria de Sanitat i Consum, per la qual es regula el transport no concertat d'usuaris del Servei Valencià de Salut i dietes d'hostalatge i manutenció en l'àmbit de la Comunitat Valenciana i la correcció d'errades d'aquesta (DOGV de 13.02.95)  
Vistes les especials característiques que reuneixen els pacients oncològics pediàtrics, tant per la seua patologia, com per la repercussió econòmica que aquesta produeix en el nucli familiar.  
Vist que, mitjançant la Resolució de 6 d'abril de 1995 de la Conselleria de Sanitat i Consum, s'autoritzava l'abonament de despeses per desplaçament i dietes a escala interprovincial dins de la Comunitat Valenciana per a aquest tipus de pacients, i que quedaven fora de la cobertura els desplaçaments interurbans intraprovincials.  
Vist l'article 5 de l'esmentada Ordre de 5 de setembre de 1994, a proposta de la Direcció General del Servei Valencià de Salut, resolc autoritzar l'abonament de dietes d'hostalatge i manutenció per a desplaçaments interurbans intraprovincials en l'àmbit de la Comunitat Valenciana, per a pacient i/o acompanyant, des del primer dia d'estada en la localitat de destinació per a pacients oncològics pediàtrics (menors de 15 anys), en els seus desplaçaments al centre de referència, per a rebre assistència sanitària per aquesta patologia, o a conseqüència d'aquesta.  
Si no es pernocta en la localitat de destinació, tindran dret a l'abonament de dietes per manutenció, per un import màxim de 1.000 pessetes/dia/persona. La resta de les condicions continuen sent les que estableix l'ordre esmentada i els seus annexos.  
Aquesta resolució vigirà a partir del dia 1 de gener de 1997.  
València, 29 de novembre de 1996.- El conseller de Sanitat i Consum: Joaquín Farnós Gauchía.


Còpia Permalink ELI